19-jarige sterf in motorfietsongelukŉ 19-jarige motorfietsryer is Dinsdagoggend in ŉ botsing in Krugersdorp dood. Volgens Santi Steinmann, ŉ woordvoerder van Netcare 911, het die ongeluk op Northvayweg plaasgevind. “Dit is nog nie seker wat die ongeluk veroorsaak het nie, maar daar was ŉ ander voertuig betrokke,” het Steinmann gesê. Die motorfietsryer was reeds dood toe paramedici by die toneel opgedaag het. Die bestuurder van die ander voertuig is ongedeerd.